Ent piskuid puhketunde ei veeda Luts kasutult. Ta käib "Vanemuises" August Viera lavastatud näitemänge jälgimas ja ,,Handwerkervereinis" vaatab saksakeelseid etendusi: Schilleri "Röövleid", Gutzkow' "Uriel Acosta't" ja oopereid. Härra Rastorgujev avab talle oma biblioteegi ja tutvustab lugemishimulist noorukit maailmaliteratuuri paremikuga. Sellest kirjutab Luts: "Loen  Shakespeare'i, Moliere'i, Racine'i (muidugi saksakeelses tõlkes), Goethet, Schillerit, Lessingit ja teisigi välismaa klassikuid. Venelasist olen vaimustatud esmajoones muidugi Gogolist, kuid õgin ka Puškinit, Lermontovi ja Tolstoid". Klassikalise kirjanduse kõrval loeb Luts saksakeelseid ajakirju: "Bas Buch für Alle", "Reclams Universum", "Von Land zu Land".